- Alex Albu a fost într-un scandal monstru şi acum are loc o răsturnare de situaţie la Rapid
- Ce se întâmplă cu Andrei Borza
- Calificările, sprintul şi cursa de Formula 1 de la Bahrain pot fi urmărite în AntenaPLAY, pe canalul dedicat Formula 1
- Sprintul şi cursa de Formula 2 de la Bahrain pot fi urmărite în AntenaPLAY, pe canalul dedicat Formula 2
- Sprintul şi cursa de Formula 3 de la Bahrain pot fi urmărite în AntenaPLAY, pe canalul dedicat Formula 3
Alex Albu a fost în mijlocul unui scandal uriaş, iar acum a avut loc o răsturnare de situaţie la Rapid. Chiar dacă s-a crezut iniţial că mijlocaşul de 30 de ani va pleca cu siguranţă din Giuleşti la finalul sezonului, Victor Angelescu a venit cu detalii surprinzătoare.
Albu a fost scos din lot şi a primit o amendă record după ce a plecat din cantonament cu Andrei Borza. Cei doi au petrecut într-un club de fiţe din Iaşi. Dan Şucu a avut un discurs dur la adresa mijlocaşului care a fost jucător de bază în mandatul lui Cristiano Bergodi.
Alex Albu, răsturnare de situaţie la Rapid
Alex Albu era în negocieri pentru prelungirea contractului, iar primele informaţii au fost că acestea au picat definitiv. La mai puţin de o săptămână distanţă, conducătorii clubului s-au răzgândit şi sunt gata să îi facă o nouă propunere mijlocaşului.
"Nu afectează negocierile cu Albu. Suntem în negocieri şi în momentul în care închidem… Deocamdată nu am mai vorbit, dar vom relua discuţia pentru prelungirea contractului.
A greşit, a plătit şi acum ţine şi de el şi evoluţiile lui dacă vom prelungi sau nu. Suntem în nişte discuţii acum şi vedem cum se vom încheia", a declarat Victor Angelescu la fanatik.ro.
Alex Albu şi Andrei Borza au revenit în lotul lui Cristiano Bergodi şi pot juca în derby-urile cu Universitatea Craiova şi FCSB. Fundaşul de 18 ani a fost marcat de ceea ce s-a întâmplat.
"Am avut o discuţie internă. Nu trebuie să ieşim toţi trei în public. Nico a avut o declaraţie din partea conducerii, am transmis prin preşedinte ce era de transmis. A fost o greşeală, au fost amendaţi foarte drastic.
Au fost nişte sume foarte mari. Sunt nişte greşeli din care trebuie să înveţe. Este o sumă record. Cea mai mare amendă. Pentru acest meci au fost scoşi din lot, s-au antrenat cu juniorii.
Înţeleg că de azi (n.r. joi), Cristiano Bergodi îi va reprimi. Nu suntem primii, nici ultimii la care se întâmplă azi. Vrem să fim cea mai serioasă echipă. Avem un regulament, cazul este închis.
Problema este momentul în care şi-au ales. Nu suntem împotriva jucătorilor de a merge într-un club sau să aibă o zi liberă. Dar ar fi trebuit să îşi aleagă momentul conform regulamentului, nu în momentul în care sunt în cantonament şi aveam etapă intermediară.
Jucătorii pot să iasă să se distreze, nu suntem închisoare. Dar nu şi-au ales bine momentul. Borza a fost afectat, sper că a învăţat din această experienţă. Cred că nu o va mai repeta. Toată lumea trebuie să ştie regulile de la Rapid", a mai spus acţionarul minoritar al Rapidului.
Cristiano Bergodi a anunţat ce se întâmplă cu Alexandru Albu şi Andrei Borza
Bergodi consideră că un meci în afara lotului e de ajuns pentru cei doi, care şi-au cerut scuze în faţa staffului şi a echipei, după ce au ales să fugă din cantonament, după prima înfrângere din 2024.
"Borza și Alex Albu revin la echipă, și-au cerut scuze în fața colegilor, a staff-ului și a conducerii. Așa am hotărât, eu sunt antrenorul. Au făcut o greșeală.
Am făcut o mică ședință cu ei, de față cu jucătorii, iar de acum ne bazăm pe ei. Andrei și Alex au înțeles că au greșit. Noi suntem un grup, o familie, nu trebuie să îi tratăm ca pe niște interlopi", a spus Begodi, după Rapid – UTA 4-1.
Albu şi Borza au fost titulari incontestabili la Rapid în această ediţie de camăpionat. Mijlocaşul defensiv a jucat în 25 de partide din Liga 1. Fundaşul stânga de 18 ani, transferat cu 800.000 de euro de la Viitorul lui Gică Hagi, a evoluat în 19 meciuri din campionat şi a oferit o pasă decisivă. El rezovă şi problema jucătorului U21.